Ειδικό Σήμα Λειτουργίας σε Επιχειρήσεις Συνεδριακών Κέντρων
Αίτηση – Υπεύθυνη Δήλωση, σύμφωνα με το άρθρο 8 του Ν. 1599/1986, στην οποία αναγράφονται τα στοιχεία του αιτούντος φυσικού ή νομικού προσώπου, ο Αριθμός Φορολογικού Μητρώου (Α.Φ.Μ.) και η Δημόσια Οικονομική Υπηρεσία (Δ.Ο.Υ.) στην οποία ανήκει. Στην πιο πάνω αίτηση δηλώνεται επίσης: α) ο προς έγκριση διακριτικός τίτλος, και β) η εφαρμογή των εγκεκριμένων από τον ΕΟΤ αρχιτεκτονικών σχεδίων, βάσει των οποίων εκδόθηκε η σχετική οικοδομική άδεια.
Για τα νομικά πρόσωπα η αίτηση συνοδεύεται από τα έγγραφα που αποδεικνύουν τη νόμιμη σύσταση και λειτουργία τους.
Κατάθεση από τον αιτούντα (δια ζώσης ή ταχυδρομικά)
Σύσταση επιχείρησης (ατομική, εταιρική) *Για σύσταση εταιρείας δείτε τον σύνδεσμο παρακάτω
Ο αιτών να είναι κάτοχος κωδικών TAXISnet.
Να έχει εφαρμοσθεί η εγκεκριμένη από τον ΕΟΤ αρχιτεκτονική μελέτη βάσει των τεχνικών προδιαγραφών της 23908/1991 (Β΄ 208 και Β΄ 298).
Ύπαρξη της κατάλληλης έκτασης - ιδιοκτησίας ή παραχώρηση χρήσης (για χορήγηση της έγκρισης καταλληλότητας της έκτασης).
Ο αιτών να μην έχει καταδικαστεί αμετάκλητα για κακούργημα ή για κάποιο από τα πλημμελήματα της κλοπής, υπεξαίρεσης, απάτης, εκβίασης, πλαστογραφίας, παραχάραξης, βαριάς σωματικής βλάβης, παράβασης των διατάξεων περί ναρκωτικών ή των διατάξεων που αναφέρονται στα ήθη. Εφόσον η αίτηση υποβάλλεται από νομικό πρόσωπο, το ΕΣΛ εκδίδεται στο όνομα του Νομικού Προσώπου και η εν λόγω προϋπόθεση καλύπτεται από αντίγραφο ποινικού μητρώου του κατά περίπτωση νόμιμου εκπρόσωπου που την υποβάλλει.
Επαρκής ηχομόνωση - ηχοπροστασία: οι αίθουσες συνεδριακών κέντρων, από πλευράς ηχοπροστασίας και ηχομονώσεως υπάγονται στην κατηγορία Α "υψηλής ακουστικής άνεσης" του άρθρου 12 του κτιριοδομικού κανονισμού (Υ.Α. 3046 304 ΦΕΚ 59/Δ/3.2.89) και η κατασκευή τους ακολουθεί τα κριτήρια των χώρων "συναθροίσεων". (Κ.Υ.Α 23908/1991, αρ.6, παρ. 6.2)
Καλή λειτουργία του αποχετευτικού συστήματος.
Πλήρωση των προϋποθέσεων πυρασφάλειας για τις κτιριακές εγκαταστάσεις
Προϋποθέσεις περί μη τέλεσης αξιόποινων πράξεων
Η διαδικασία αφορά στη χορήγηση Ειδικού Σήματος Λειτουργίας σε Συνεδριακά κέντρα και απευθύνεται σε φυσικά και νομικά πρόσωπα.
Παράβολο υπέρ Ελληνικού Δημοσίου €1,47/εγκεκριμένη θέση συνέδρου, το οποίο κατατίθεται στον λογαριασμό 26180 στην Τράπεζα της Ελλάδος.
Παράβολο υπέρ ΤΑΥΤΕΚΩ €0,25/εγκεκριμένη θέση συνέδρου, το οποίο κατατίθεται στον λογαριασμό 040/546025-54 της Εθνικής Τράπεζας.
Καταστατικό της εταιρείας και τυχόν τροποποιήσεις αυτού, με τα αντίστοιχα ΦΕΚ δημοσίευσής τους ή πιστοποιητικά καταχώρισης στα βιβλία εταιρειών του Πρωτοδικείου της έδρας της εταιρείας.
Πιστοποιητικό Εταιρικών Μεταβολών που εκδίδεται για τις ΕΠΕ, ΟΕ και ΕΕ από το Πρωτοδικείο της έδρας της εταιρείας και για τις ΑΕ από την Υπηρεσία Εμπορίου της οικείας Περιφέρειας.
Πιστοποιητικό μη κήρυξης του νομικού προσώπου σε πτώχευση από το αρμόδιο Πρωτοδικείο ή ισοδύναμο έγγραφο για νομικά πρόσωπα που έχουν την έδρα τους σε άλλο κράτος-μέλος της Ε.Ε.. Ως ισοδύναμο έγγραφο νοείται αυτό που έχει εκδοθεί από αρμόδια δικαστική ή διοικητική αρχή του κράτους-μέλους με το οποίο βεβαιώνεται η μη κήρυξη σε πτώχευση.
Συμφωνητικό μίσθωσης εφόσον η επιχείρηση ασκείται σε μισθωμένο ακίνητο.
Αντίγραφο ποινικού μητρώου γενικής χρήσης, έκδοσης τελευταίου τριμήνου ή ισοδύναμο έγγραφο, όταν ο αιτών έχει την ιθαγένεια άλλου κράτους -μέλους της ΕΕ από το οποίο να προκύπτει ότι ο αιτών (φυσικό πρόσωπο ή ο κατά περίπτωση νόμιμος εκπρόσωπος) δεν έχει καταδικαστεί αμετάκλητα για κακούργημα ή για κάποιο από τα πλημμελήματα της κλοπής, υπεξαίρεσης, απάτης, εκβίασης, πλαστογραφίας, παραχάραξης, βαριάς σωματικής βλάβης, παράβασης των διατάξεων περί ναρκωτικών ή των διατάξεων που αναφέρονται στα ήθη. Ως ισοδύναμο έγγραφο νοείται αυτό που έχει εκδοθεί από αρμόδια δικαστική ή διοικητική αρχή του κράτους-μέλους με το οποίο βεβαιώνεται η μη καταδίκη για τα ανωτέρω αδικήματα.
Απόφαση έγκρισης περιβαλλοντικών όρων (ΑΕΠΟ).
Εγκεκριμένη μελέτη ηχομόνωσης – ηχοπροστασίας και ακουστικής των αιθουσών και του πρωτοκόλλου μετρήσεων από εξειδικευμένα συνεργεία (σύμφωνα με τον εν ισχύ κτιριοδομικό κανονισμό).
Υπεύθυνη Δήλωση του μηχανικού ότι η μελέτη ηχομόνωσης έχει συνταχθεί σύμφωνα με τον ισχύοντα κτιριοδομικό κανονισμό.
Βεβαίωση καλής λειτουργίας του αποχετευτικού συστήματος από την Υπηρεσία Υγείας του οικείου Ο.Τ.Α.
Πιστοποιητικό πυρασφάλειας για τις κτιριακές εγκαταστάσεις του κέντρου, το οποίο εκδίδεται από την οικεία Πυροσβεστική Υπηρεσία.
Οικοδομική Άδεια η οποία εκδίδεται από την υπηρεσία Πολεοδομίας του οικείου Ο.Τ.Α.
Υπεύθυνη Δήλωση του αιτούντος (περιλαμβάνεται στην Αίτηση) και του μηχανικού ότι το ακίνητο έχει ανεγερθεί και πληροί τις τεχνικές προδιαγραφές για τη δημιουργία Συνεδριακού Κέντρου και δεν υπάρχουν αποκλίσεις από την οικοδομική άδεια.
Αν στη χώρα καταγωγής ή προέλευσης δεν προβλέπεται η έκδοση ισοδύναμου εγγράφου (πιστοποιητικό μη κήρυξης σε πτώχευση) αυτό δύναται να αντικατασταθεί από ένορκη βεβαίωση ή για κράτη μέλη όπου δεν υφίσταται τέτοια, από υπεύθυνη δήλωση, η οποία υποβάλλεται από τον ενδιαφερόμενο ενώπιον της αρμόδιας δικαστικής ή διοικητικής αρχής ή κατά περίπτωση ενώπιον συμβολαιογράφου της χώρας καταγωγής και προέλευσης, οι οποίοι χορηγούν βεβαίωση περί παροχής της ένορκης βεβαίωσης ή της υπεύθυνης δήλωσης. Η δήλωση περί μη κήρυξη σε πτώχευση μπορεί να δοθεί ενώπιον αρμόδιου επαγγελματικού οργανισμού. Τα έγγραφα που εκδίδονται σύμφωνα με τα ανωτέρω, δεν είναι δυνατόν να υποβληθούν μετά την πάροδο τριών μηνών από την ημερομηνία έκδοσής τους. Αναζητείται αυτεπάγγελτα εφόσον εκδίδεται από ημεδαπή αρχή.
Αν στη χώρα καταγωγής ή προέλευσης δεν προβλέπεται η έκδοση ισοδύναμου εγγράφου ( προς το απόσπασμα ποινικού μητρώου) αυτό δύναται να αντικατασταθεί από ένορκη βεβαίωση ή για κράτη μέλη όπου δεν υφίσταται τέτοια, από υπεύθυνη δήλωση, η οποία υποβάλλεται από τον ενδιαφερόμενο ενώπιον της αρμόδιας δικαστικής ή διοικητικής αρχής ή κατά περίπτωση ενώπιον συμβολαιογράφου της χώρας καταγωγής και προέλευσης, οι οποίοι χορηγούν βεβαίωση περί παροχής της ένορκης βεβαίωσης ή της υπεύθυνης δήλωσης. Τα έγγραφα που εκδίδονται σύμφωνα με τα ανωτέρω δεν είναι δυνατόν να υποβληθούν μετά την πάροδο τριών μηνών από την ημερομηνία έκδοσής τους. Αναζητείται αυτεπάγγελτα, εφόσον εκδίδεται από ημεδαπή αρχή.
Χορήγηση Ειδικού Σήματος Λειτουργίας Συνεδριακού Κέντρου
Σύσταση Ειδικής Υπηρεσίας Προώθησης και Αδειοδότησης Τουριστικών Επενδύσεων στον Ελληνικό Οργανισμό Τουρισμού Τροποποιήσεις: - ν. 4688/2020 (Α΄ 101) παρ. 3 άρθρο 51- Τροποποίηση παρ. 2 άρθρου 12 του ν. 4002/2011 (αρμοδιότητες ΕΥΠΑΤΕ) - ν. 4179/2013 (Α΄ 175) άρθρο 14 – Τροποποίηση άρθρου 12 του ν. 4002/2011 (μεταφορά ΕΥΠΑΤΕ από τον ΕΟΤ στο Υπουργείο Τουρισμού) - ν. 4070/2012 (Α΄ 82) άρθρο 148 - Τροποποίηση άρθρου 12 του ν. 4002/2011 (αρμοδιότητες / στελέχωση πολεοδομικού γραφείου ΕΥΠΑΤΕ) - ν. 4030/2011 (Α΄ 249) άρθρο 46 - Τροποποίηση άρθρου 12 του ν. 4002/2011 (αρμοδιότητες πολεοδομικού γραφείου ΕΥΠΑΤΕ).
Προϋποθέσεις χορήγησης Ειδικού Σήματος Λειτουργίας σε επιχειρήσεις Συνεδριακών Κέντρων. Η εν λόγω Απόφαση τροποποιήθηκε με την Κ.Υ.Α. αριθμ. ΔΙΑΔΠ/Φ.Α.2.1./1621/19.01.2011 (Β΄ 29) και συμπληρώθηκε με την Υπουργική Απόφαση (ΑΝ)Τ/2738/2001 (Β΄ 530).
Καθορισμός προδιαγραφών ανέγερσης για τη δημιουργία Συνεδριακών Κέντρων για την υπαγωγή τους στο καθεστώς κινήτρων του ν. 3299/2004. Τροποποιήσεις: - ν. 4582/2018 (Α΄ 208) - επεκτείνει την ισχύ της Κ.Υ.Α 23908/1991 για την υπαγωγή σε καθεστώς κινήτρων της εκάστοτε αναπτυξιακής νομοθεσίας, καθώς και για την ανέγερση εγκαταστάσεων χωρίς υπαγωγή σε καθεστώς κινήτρων - ν. 4254/2014 (Α΄ 85) άρθρο 1, παρ. ΣΤ – Τροποποίηση άρθρου 1 Κ.Υ.Α 23908/1991 (κατάργηση έγκρισης σκοπιμότητας, προδιαγραφές) - Υ.Α. 11280/2006 (Β΄ 1444) - Τροποποίηση Κ.Υ.Α 23908/1991 (προδιαγραφές) - Υ.Α. Τ/7681/2003 (Β΄ 1040) - Τροποποίηση άρθρου 1 Κ.Υ.Α 23908/1991 (προδιαγραφές).
Σε περίπτωση παρέλευσης άπρακτης της προβλεπόμενης προθεσμίας (50 ημέρες), θεωρείται ότι η αίτηση του ενδιαφερόμενου έχει γίνει σιωπηρώς δεκτή και η άδεια έχει εκδοθεί, σύμφωνα με την παρ. 4 του άρθρου 14 του ν. 3844/2010 (Α΄ 63). Ο ενδιαφερόμενος, στην προαναφερόμενη περίπτωση της σιωπηρής έγκρισης, μπορεί να ζητήσει σχετική βεβαίωση από την αρμόδια για την έκδοση της πράξης διοικητική αρχή, σύμφωνα με την παρ.4 του άρθρου 10 του ν. 3230/2004 (Α΄ 44).
Ο ενδιαφερόμενος υποβάλλει στο πρωτόκολλο του Υπουργείου Τουρισμού αυτοπροσώπως ή ταχυδρομικά ή μέσω του ΚΕΠ που λειτουργεί ως Ενιαίο Κέντρο Εξυπηρέτησης την αίτηση, συνοδευόμενη από τα απαιτούμενα δικαιολογητικά.
Ο ενδιαφερόμενος υποβάλλει ηλεκτρονικά την αίτηση, συνοδευόμενη από τα απαιτούμενα δικαιολογητικά στο portal eugo.
O αρμόδιος υπάλληλος του Πρωτοκόλλου του Υπουργείου Τουρισμού ή του ΚΕΠ ΕΚΕ παραλαμβάνει την αίτηση και τα δικαιολογητικά και χορηγείται Βεβαίωση Υποβολής Αιτήματος στον ενδιαφερόμενο. Στη συνέχεια, η αίτηση με τα συνημμένα δικαιολογητικά διαβιβάζεται υπηρεσιακά στην ΕΥΠΑΤΕ.
Ο αρμόδιος υπάλληλος της ΕΥΠΑΤΕ, στον οποίο χρεώνεται η αίτηση, ελέγχει την αίτηση και τα υποβαλλόμενα δικαιολογητικά ως προς την πληρότητα και την ορθότητά τους. Σε περίπτωση ελλείψεων ή μη ορθών δικαιολογητικών ενημερώνεται γραπτώς, μέσω email, τηλεφώνου ή/και ενημερωτικού εγγράφου ο ενδιαφερόμενος.
Διενεργείται αυτοψία προκειμένου να διαπιστωθεί ότι εφαρμόσθηκαν οι εγκεκριμένες μελέτες και τηρήθηκαν οι απαιτούμενες προδιαγραφές.
Εφόσον ο φάκελος της αίτησης είναι πλήρης και διαπιστωθεί ότι πληρούνται οι ανωτέρω προδιαγραφές, ο αρμόδιος υπάλληλος ετοιμάζει, υπογράφει και προωθεί προς υπογραφή το Ειδικό Σήμα, στην Προϊσταμένη της ΕΥΠΑΤΕ. Σε αντίθετη περίπτωση, συντάσσεται και αποστέλλεται ενημερωτικό έγγραφο και ο φάκελος τίθεται στο αρχείο της Υπηρεσίας μέχρι τη συμπλήρωσή του.
Η Προϊσταμένη της ΕΥΠΑΤΕ υπογράφει το Ειδικό Σήμα Λειτουργίας.
Ο ενδιαφερόμενος ενημερώνεται για τη χορήγηση του Ειδικού Σήματος Λειτουργίας.
Το κατά τα ανωτέρω χορηγούμενο σήμα λειτουργίας καταχωρείται από αρμόδιο υπάλληλο σε ειδικό βιβλίο, της αρμόδιας υπηρεσίας του ΕΟΤ/ΕΥΠΑΤΕ, και περιλαμβάνει τα εξής στοιχεία: Αύξοντα αριθμό βιβλίου καταχώρησης, Αριθμό Φορολογικού Μητρώου της επιχείρησης, νομική μορφή της επιχείρησης και πλήρη στοιχεία αυτής (επωνυμία, δ/νση, τηλέφωνο, φαξ κ.λ.π.), πλήρη στοιχεία της περιοχής όπου βρίσκεται το Σ.Κ. (Περιφέρεια, νομός, ΟΤΑ, οδός, αριθμός, Ταχ.Κ.) και διακριτικό τίτλο του συνεδριακού κέντρου και της ξεν/κής μονάδας, σε περίπτωση που αυτό βρίσκεται εντός ξεν/κής μονάδας.
Ηλεκτρονική Υποβολή Αίτησης και Δικαιολογητικών